Rikunarita-ORG/Wikinium huggingface dataset:
# வடிவழகர்

ஒரு புகைப்படத்திற்கு நிற்கும் ஒரு பெண் மாதிரி
**வடிவழகர்** அல்லது **மாதிரிகள்** (*Model*) என்பது வணிகரீதியாக ஒரு பொருளை காட்சி படுத்த அல்லது அதை விளம்பரப்படுத்த உதவியாக பணியாற்றுபவரின் பாத்திரத்தை வடிவழகர் (வடிவழகி) என்று அழைக்கப்படுகின்றது. இத்துறையில் பெண்களில் பங்கு மிகமுக்கியமானது அதே தருணம் ஆண்களும் மற்றும் சிறுவர்களும் இந்த பணியை செய்கின்றார்கள்.

வடிவழகு செய்தல் என்பது நடிப்பு அல்லது நடனம் போன்ற பிற வகையான பொது செயல்திறன்களிலிருந்து வேறுபட்டதாகக் கருதப்படுகிறது. ஒய்யாரம், கவர்ச்சி, உடற்பயிற்சி, நீச்சலுடை, கலை, உடல் பகுதி, விளம்பர மற்றும் வணிக மாதிரி போன்றவை இந்த வகைகளில் அடங்கும். ஆனால் புத்தகம், பத்திரிகை, திரைப்படம், செய்தித்தாள், இணையம் மற்றும் தொலைக்காட்சி உள்ளிட்ட பல்வேறு ஊடக வடிவங்களில் வடிவழகர் வகைகள் இடம் பெறுகின்றனர்.

இந்த மாதிரிகளை மையமாக வைத்து 2015 ஆம் ஆண்டில் சங்கர் இயக்கத்தில் ஐ என்ற திரைப்படம் வெளியானது. அதே போன்று சன் லைப் தொலைக்காட்சியில் 'சொப்பன சுந்தரி' என்ற நிகழ்ச்சியும் ஒளிபரப்பானது.

## வரலாறு

### ஆரம்ப ஆண்டுகளில்

14 ஆம் நூற்றாண்டில் ஐரோப்பாவில், ஆடைகள் மனித அளவில் தயாரிக்கப்படுவதற்கு முன்பு, மாதிரி பொம்மைகளால் (பெரும்பாலும் அரசர்களுக்கு) வாடிக்கையாளர்களுக்கு வடிவத்தில் காட்டப்பட்டது.

## கலைச்சார் வடிவழகர்கள்

படைப்பாற்றல் செயல்பாட்டின் ஒரு பகுதியாக **கலைச்சார் வடிவழகர்கள்** எந்தவொரு காட்சி கலைக்கும் தோரணை கொடுக்கின்றன. கலைச்சார் வடிவழகர்கள் பெரும்பாலும் மனித உருவத்தை உள்ளடக்கிய ஒரு கலைப் படைப்புக்கான உள்ளெழுச்சி வழங்கும் தொழிலர்களாவர் . உருவம் வரைதல், உருவ ஓவியம், சிற்பம் மற்றும் ஒளிப்படம் எடுத்தல் ஆகியவையில் மாதிரிகளைப் பயன்படுத்தி உருவாக்கப்பட்ட கலையின் மிகவும் பொதுவான வகைகள், ஆனால் எந்த ஊடகமும் பயன்படுத்தப்படலாம். பெரும்பாலும் கலாசாலைகளுக்காக அல்லது ஒரு வடிவழகரின் செலவைப் பகிர்ந்து கொள்ள கூடிவரும் அனுபவமிக்க கலைஞர்களின் முறைசாரா குழுக்களால் பயன்படுத்தப்படுகின்றனர்.

## மேற்கோள்கள்
# என்95 முகமூடி

N95 மாஸ்க்
ஒரு **N95 மாஸ்க்** அல்லது **N95 சுவாசக் கருவி** என்பது N95 NIOSH காற்று வடிகட்டுதல் மதிப்பீட்டை பூர்த்தி செய்யும் ஒரு துகள் வடிகட்டியைக் கொண்ட ஒரு சுவாசக் கருவியாகும், அதாவது இது குறைந்தது 95% காற்றின் வழி பரவும் துகள்களை வடிகட்டுகிறது, ஆனால் எண்ணெய் போன்ற பொருட்களை வடிகட்டாது. இது மிகவும் பொதுவான துகள் போன்ற பொருட்களை வடிகட்டும் முகக்கவச சுவாசக் கருவியாகும். இந்த வகையான சுவாசக் கருவி துகள்களிலிடமிருந்து நம்மைப் பாதுகாக்கிறது, ஆனால் வாயுக்கள் அல்லது நீராவி போன்றவற்றினை வடிகட்ட இயலாது.

## சான்றுகள்
# லீ கெச்சியாங்

| மாண்புமிகு லீ கெச்சியாங் |
| --- |
| 李克强 |
|  |
|  |
| சீன மக்கள் குடியரசின் 7வது பிரதமர் |
| **பதவியில் உள்ளார்** |
| **பதவியில்**  15 மார்ச்சு 2013 |
| குடியரசுத் தலைவர் | சீ சின்பிங் |
| முன்னையவர் | வென் ஜியாபாவோ |
| 17, 18வது சீனப் பொதுவுடமைக் கட்சி அரசாய நிலைக்குழு உறுப்பினர் |
| **பதவியில் உள்ளார்** |
| **பதவியில்**  22 அக்டோபர் 2007 |
| 9வது சீன மக்கள் குடியரசுத் துணைப் பிரதமர் |
| **பதவியில்** 17 மார்ச்சு 2008 – 15 மார்ச்சு 2013 |
| பிரதமர் | வென் ஜியாபாவோ |
| முன்னையவர் | வூ யி (பொறுப்பில்) |
| பின்னவர் | சேங் காவ்லி |
| 11வது லியோநிங் மாவட்டச் செயலர் |
| **பதவியில்** திசம்ர் 2004 – அக்டோபர் 2007 |
| துணை | சாங் வென்யூ |
| முன்னையவர் | வென் சிசென் |
| பின்னவர் | சாங் வென்யூ |
| சீனக் கம்யூனிஸ்டு இளையர் கழக முதலாவது செயலர் |
| **பதவியில்** மே 1993 – சூன் 1998 |
|  |
| தனிப்பட்ட விவரங்கள் |
| பிறப்பு | 1 சூலை 1955 (1955-07-01) டிங்குவான், சீனா |
| அரசியல் கட்சி | சீனப் பொதுவுடமைக் கட்சி |
| துணைவர் | செங் ஒங் |
| முன்னாள் மாணவர் | பீக்கிங் பல்கலைக்கழகம் |
|  |

**லீ கெச்சியாங்** (*Li Keqiang*, பின்யின்: *Lĭ Kèqiáng*, பிறப்பு 1 சூலை 1955) சீன மக்கள் குடியரசின் துணைப் பிரதமர்களில் முதலாமவரும் மாநிலங்களவையின் துணை கட்சித் தலைவரும் சீனப் பொதுவுடமைக் கட்சியின் அரசாய நிலைக்குழுவில் இரண்டாமிடத்தில் உள்ளவரும் ஆவார். இவரை சீனப் பிரதமராக வென் ஜியாபாவோவை அடுத்து சீனப் பொதுவுடமைக் கட்சி தேர்ந்தெடுத்துள்ளது.

## வெளி இணைப்புகள்

* 中国政治明星李克强甩掉河南“穷帽子” (சீனம்)
* A Louie & Associates Articles: President Hu's Top 4 Aides (2007) பரணிடப்பட்டது 2007-10-17 at the வந்தவழி இயந்திரம்
* 胡錦濤愛將李克強的仕途和足跡 (சீனம்)
* 李克强出身非平民，成长靠恩师
 (சீனம்)
# சேவைகள் (பொருளியல்)

மன மகிழ் மன்றங்களில் தங்குவோரின் உடைமைகளை எடுத்துச் செல்லுதல் மற்றும் பிற ஏவல்களைச் செய்யும் பணியாளின் சேவை, சேவைகள் தொடர்பான வேலைகளுக்கு ஓரு எடுத்துக்காட்டாகும்
பொருளாதாரத்தில் சேவை என்பது புலனாகா பயன்படு பொருள் ஆகின்றது. சேவை வழங்குதல் பெரும்பாலும் ஒரு பொருளாதார செயல்பாடாக உள்ளது. சேவைகள் புலனாகா பொருளாதார பொருட்களின் ஒரு உதாரணம் ஆகும். பொதுச் சேவைகள் என்பது ஒரு முழுச் சமூகத்தின் (தேசிய அரசு, நிதி தொழிற்சங்க, பிராந்திய) வரிகள் மற்றும் வேறு வழிகளில், செலுத்திப் பெறுவதாகும்.

தேவையான வளங்கள், திறன், அறிவாற்றல் மேலும் அனுபவம் மூலம் சேவைகளை நுகர்வோருக்கு பயன்தரும் வகையில் அளிக்க எந்தவொரு சரக்கு கையிருப்பு இல்லாமல் பொருளாதாரத்தில் சேவைகள் வழங்குபவர்கள் பெரும் பங்கு கொண்டுள்ளனர். ஆனால் அனுபவத்தை அதிகரிக்கவும் போட்டியினை சமாளிக்கவும் முதலீடு தேவைப்படுகிறது.

## சேவைகளின் பண்புகள்

சேவைகள் ஐந்து முக்கிய பண்புகளை அடிப்படையில் குறிப்பிடப்படுகிறது

1. **சேவைப் புலப்படாமை**
2. **சேவையை சேமித்து வைக்க முடியாது**
3. **பிரிக்க முடியாத தன்மை உடையது**
4. **முரண்பாடுகளை கொண்டது**
5. **ஈடுபாடு**

## சேவை

* சேவை என்பது ஒரு முறை நுகரக்கூடிய மற்றும் அழிந்துபடக்கூடிய நலன்களின் தொகுப்பாகும் பெரும்பாலும் அவரது அக மற்றும் புற சேவை வழங்குநர்களின் நெருக்கமான செயல்பாடுகளின் மூலம் சேவை வழங்கப்படும்.
* சேவை முறையே தொழில்நுட்ப அமைப்புகளின் தனித்துவமான செயல்பாடுகள் மற்றும் தனிநபர்களின் தனித்துவமான நடவடிக்கைகள் மூலம் விளைவிக்கப்பட்டதாக இருக்கும்.
* நுகர்வோரின் தேவைகளுக்கு ஏற்ப பணிக்கப்பட்ட சேவையை பொறுப்பான சேவை வழங்குநர் வழங்க வேண்டும்.
* நுகர்வோரின் எதிர்வரும் வர்த்தக நடவடிக்கைகளும் அல்லது தனிப்பட்ட செயல்பாடுகளுக்கும் சேவைகள் நுகரப்படுகின்றன

## சேவை வழங்குதல்

ஒரு சேவையை வழங்குவதில் பொதுவாக ஆறு காரணிகள் தொடர்புடையதாக இருக்கின்றன, அவை:

1. பொறுப்புமிக்க சேவை வழங்குநர் மற்றும் அவரது சேவை வழங்குநர்கள் (எ.கா. மக்கள்)
2. சேவை வழங்க பயன்படுத்தப்படும் உபகரணங்கள் (எ.கா. வாகனங்கள், பணப்பதிவேடுகள், தொழில்நுட்ப அமைப்புகள், கணினி அமைப்புகள்)
3. பருநிலை வசதிகள் (எ.கா. கட்டிடங்கள், வாகன நிறுத்துமிடங்கள், காத்திருக்கும் அறைகள்)
4. கோருகின்ற நூகர்வோர்.
5. சேவை வழங்கும் இடத்தில் மற்ற வாடிக்கையாளர்கள்
6. வாடிக்கையாளர்களின் தொடர்பு

## பொருளாதார சேவைகளின் பட்டியல்

* பொதுவாக அனைத்து நிறுவனங்களுக்கும் பொருந்தும் வணிக செயல்பாடுகள்
	+ வாடிக்கையாளர் சேவை
	+ மேலாண்மை ஆலோசனை வழங்குதல்
	+ மனித வளங்களை நிர்வகித்தல்
* குழந்தை பராமரிப்பு
* சுத்தம், பழுது மற்றும் பராமரிப்பு சேவைகள்
	+ வாயிற்காவலர்
	+ தோட்டக்காரர்
	+ இயந்திரக் கைவினைஞர்
* கட்டுமானம் தொடர்புடையவை
	+ தச்சு வேலை
	+ மின்னியலறிஞன்
	+ குழாய்வேலை
* மரணம் தொடர்புடையவை
	+ மரண விசாரணை அதிகாரி
	+ ஈமச்சடங்கு சேவைகள்
* தகராறு, தீர்மானம் மற்றும் தடுப்பு சேவைகள்
	+ நடுவர் தீர்ப்பாயம்
	+ மத்தியஸ்தம்
# எண்மிய ஆயிரவாண்டு பதிப்புரிமைச் சட்டம்

'*தடித்த எழுத்துக்கள்'எண்மிய ஆயிரவாண்டு பதிப்புரிமைச் சட்டம்**  (*Digital Millennium Copyright Act*, **DMCA**) என்பது உலக அறிவுசார் சொத்து நிறுவனம் (WIPO) 1996 ஆம் ஆண்டில் நிறைவேற்றிய இரு உடன்படிக்கைகளை செயலாக்கும் வண்ணம் கொண்டுவரப்பட்ட ஓர் ஐக்கிய அமெரிக்க பதிப்புரிமைச் சட்டமாகும். இந்தச் சட்டம் பதிப்புரிமை பெற்ற ஆக்கங்களுக்கான அணுக்கத்தைக் கட்டுப்படுத்தும் ( எண்மிய உரிமங்கள் மேலாண்மை அல்லது DRM என பொதுவாக அறியப்படும்) முறைமைகளை மீற வகைசெய்யும் தொழில்நுட்பம், கருவிகள் மற்றும் சேவைகளை உருவாக்குதலையும் பரப்புதலையும் குற்றமாக ஆக்குகிறது. பதிப்புரிமை மீறப்பட்டிருக்காவிடினும் அதற்கு வழிவகை செய்தலே குற்றமாகும். தவிர இணைய வழி பதிப்புரிமை மீறல்களுக்கான தண்டனையையும் கூட்டியுள்ளது.

அக்டோபர் 12, 1998 ஆம் ஆண்டு அமெரிக்காவின் மேலவையில் எதிர்ப்புகள் எதுமின்றி நிறைவேற்றப்பட்டு 1998ஆம் ஆண்டின் அக்டோபர் 28 அன்று குடியரசுத் தலைவர் பில் கிளின்டனால் சட்டமாக்கப்பட்டது. இந்தச் சட்டம் ஐக்கிய அமெரிக்காவின் பதிப்புரிமைச் சட்டங்களின் தொகுப்பான 17வது ஐக்கிய அமெரிக்க சட்டத்தொகுப்பை திருத்தி பதிப்புரிமையின் வீச்சை விரிவாக்கியபோதிலும் தமது பயனர்களின் பதிப்புரிமை மீறல்களுக்கு இணைய சேவை வழங்குனர்களுக்கான பொறுப்பைக் குறைத்தது.

ஐரோப்பிய ஒன்றியம் இதனையொத்த சட்டமியற்ற மே 22, 2001 அன்று **ஐரோப்பிய ஒன்றிய பதிப்புரிமை வழிகாட்டல்** (EUCD) ஒன்றை வெளியிட்டுள்ளது. இதன்படி ஒன்றிய உறுப்பினர் நாடுகள் சட்டமியற்றும்.

## மேற்கோள்கள்

Litman, Jessica (2000). *Digital Copyright*. Berlin: Prometheus Books. p. 208. ISBN 1-57392-889-5.
## வெளியிணைப்புகள்

* U.S. Copyright Office summary of the DMCA (PDF format)
* Title 17 of the U.S. Code, Cornell Law School
* Cybertelecom's DMCA information and background material பரணிடப்பட்டது 2021-01-25 at the வந்தவழி இயந்திரம்
* A citizen's guide to the DMCA
* ChillingEffects.org, a clearinghouse of DMCA 512 notices and cease and desist letters
* Info on Dealing with Digital Copyrights Infringement including filing DMCA Notices பரணிடப்பட்டது 2021-02-11 at the வந்தவழி இயந்திரம்
* Interview of Marcia Hoffman from the EFF on Lenz v. Universal DMCA lawsuit
* Seth Finkelstein, *How To Win (DMCA) Exemptions And Influence Policy*.
* The Electronic Frontier Foundation (EFF) page on the DMCA
* Unintended Consequences: Ten Years under the DMCA - EFF பரணிடப்பட்டது 2021-03-08 at the வந்தவழி இயந்திரம்
* Media Copyrights Law பரணிடப்பட்டது 2021-02-25 at the வந்தவழி இயந்திரம்
# திறன்பேசி

நுண்ணறிபேசி
தொடுதிரை வசதி கொண்ட நோக்கியா நிறுவனத்தின் நோக்கியா N8 ரக நுண்ணறி பேசி
**திறன்பேசி** (*Smartphone*) அல்லது நுண்ணறிபேசி என்பது கூடிய பயன்பாடுகளைக் கொண்ட ஒரு நகர்பேசி ஆகும். மின்னஞ்சல், இணையம், ஒளிப்படக்கருவி, தொலைபேசி, ஒலி, இசைப்பெட்டி, குறிப்பு, நாள்காட்டி, தொடர்புகள் எனப் பலதரப்பட்ட செயலிகளை இது கொண்டிருக்கலாம். ஆப்பிளின் ஐ-போன், பிளக்பேரி போன்றவை நுண்ணறி பேசிகள் ஆகும்.

## வரலாறு

ஐபிஎம் சைமன் (1994 அறிமுகப்படுத்தப்பட்டது) முதல் நுண்ணறி பேசி
ஆண்ட்ராய்டு திறன்பேசி (2021)
ஐபிஎம் சைமன் நுண்ணறி பேசி வரிசையில் முதலாவதாக வெளிவந்தது ஆகும். அது 1992 ஆம் ஆண்டு வடிவமைக்கப்பட்டு மேலும் ஒரு கோட்பாடு உற்பத்தியில் காட்டப்பட்டது.1997 வரை விவேக கைபேசி எனும் உலக வழக்கில் இல்லை.அதன் பிறகு 'எரிக்ஸ்ன்' எனும் கைபேசி நிறுவனம் ஜி.எஸ் பெனொலொப் எனும் மாதிரியைதான் 'விவேக கைபேசியாக' அறிமுகப்படுத்தியது.

## மேற்கோள்கள்
# கிளி

| கிளி |
| --- |
|  |
| ஆப்பிரிக்காவில் ஒரு செனகல் கிளி இணை *Poicephalus senegalus* |
| உயிரியல் வகைப்பாடு |
| திணை: | விலங்கினம் |
| தொகுதி: | முதுகுநாணி |
| வகுப்பு: | பறவை |
| வரிசை: | **Psittaciformes** Wagler, 1830 |
| உயிரியல் அமைப்புமுறை |
|
(ஆனால் கீழே பார்க்கவும்)
குடும்பம் Cacatuidae (cockatoos)
* Subfamily Microglossinae (Palm Cockatoo)
* Subfamily Calyptorhynchinae (dark cockatoos)
* Subfamily Cacatuinae (white cockatoos)

குடும்பம் Psittacidae (பொதுவான கிளிகள்)
* Subfamily Loriinae (lories and lorikeets)
* Subfamily Psittacinae (typical parrots and allies)
	+ இனம் Arini (American psittacines)
	+ இனம் Cyclopsitticini (fig parrots)
	+ இனம் Micropsittini (pygmy parrots)
	+ இனம் Nestorini (kakas and Kea)
	+ இனம் Platycercini (broad-tailed parrots)
	+ இனம் Psittrichadini (Pesquet's Parrot)
	+ இனம் Psittacini (African psittacines)
	+ இனம் Psittaculini (Asian psittacines)
	+ இனம் Strigopini (Kakapo)

(*paraphyletic*) |

Clockwise top to bottom: the Kākāpō and the Kea, both found in New Zealand, the Lesser vasa parrot endemic to Madagascar, the Palm cockatoo, the South American blue-and-yellow macaw, and the Australian ringneck.**கிளிசித்தாசிடே* குடும்பத்தைச் சேர்ந்த பறவை. இவற்றுள் சுமார் 86 இனங்களைச் சார்ந்த 372 வகைகள் உள்ளன. இவை சிறப்பியல்பான வளைந்த சொண்டைக் (அலகு) கொண்டன. ஆஸ்திரலேசியாவிலும், தென் அமெரிக்காவிலுமே மிக அதிக வகையிலான கிளிகள் உள்ளன. தமிழ்நாட்டில் பொதுவாக காணப்படுவது சிவப்பு வளைய கிளியாகும் (*Rose Ringed parakeet*).

## உணவு

விதைகளும், பழங்களும், கொட்டைகளும், பூக்களும், மொட்டுக்களும் மற்றும் தாவரம் சார்ந்த பிற பொருட்களுமே கிளிகளின் முக்கிய உணவு. கியா என்ற பெயர் கொண்ட ஆஸ்திரேலியா கிளிகள் மாமிசம் மற்றும் அழுகியவற்றை தின்பவை.

## வாழ்வியல்

கிளியின் சராசரி ஆயுட்காலம் 50 ஆண்டுகள்.கிளிகள் உலகின் அனைத்து வெப்பமண்டல மற்றும் மிதவெப்ப மண்டல கண்டங்களிலும் காணப்படுகின்றன. ஆஸ்திரேலியா, மத்திய அமெரிக்கா மற்றும் தென்னமெரிக்கா பகுதிகளில் காணப்படுவனவற்றுள் அதிக வேறுபாடுகளைக் காணமுடிகிறது. பத்து கிராம் அளவில் இருந்து 4 கிலோ வரையிலான எடையிலும், 8 செ.மீட்டர் முதல் ஒரு மீட்டர் வரையிலான அளவுகளிலும் காணப்படுகின்றன.

பொதுவாக இவை மரப்பொந்துகளில் வாழும். கிளிகள் மனிதர்களைப் போலவே ஒலி எழுப்ப வல்லவை. பயிற்சி அளித்தால் சில வார்த்தைகளை உச்சரிக்கும். ஆண் ஆப்பிரிக்க சாம்பல் கிளிகள் மனிதர்களின் பேச்சைப் புரிந்துகொள்வதில் சிறப்பு வாய்ந்தவை.

## மேற்கோள்கள்

## உசாத்துணை

* அமுதம் தகவல் களஞ்சியம்
# கிம் கியுன் யுங்

| கிம் கியுன் ஜூங் |
| --- |
|  |
| பிறப்பு | 김현중 சூன் 6, 1986 (1986-06-06) சியோல், தென் கொரியா |
| பணி | பாடகர், நடிகர் |
| செயற்பாட்டுக் காலம் | 2005–இன்று வரை |
| வாழ்க்கைத் துணை | தெரியவில்லை (m. 2022) |
| பிள்ளைகள் | 2 |
| வலைத்தளம் |
| Official Website Official Youtube Official Facebook

 Kim Hyun-Joong's signature |

**கிம் கியுன் யுங்** (ஆங்கிலம்: *Kim Hyun-joong, 김현중*) (பிறப்பு: ஜூன் 6, 1986) என்பவர் ஒரு தென் கொரிய நாட்டு நடிகர், பாடலாசிரியர் மற்றும் பாடகர் ஆவார். இவர் 'எஸ்.எஸ்501' என்ற ஆண் இசைக்குழுவில் உறுப்பினராக உள்ளார் மற்றும் கொரிய நாடகங்களான பாய்ஸ் ஓவர் பிளவர்ஸ் (2009) மற்றும் பிளேஃபுல் கிஸ் (2010) ஆகியவற்றில் நடித்துள்ளார்.

இவர் 2005 இல் 'எஸ்.எஸ்501'என்ற இசைக்குழுவுடன் அறிமுகமான பிறகு, கிம் தனது முதல் கொரிய தனி ஆல்பமான பிரேக் டவுனை 2011 இல் வெளியிட்டார், மேலும் இவரது முதல் ஜப்பானிய தனி ஆல்பமான அன்லிமிடெட் என்ற பாடலை 2012 இல் வெளியிட்டார். இவரது வணிக வெற்றியின் காரணமாக, இவர் தென் கொரியாவின் மிகப்பெரிய நட்சத்திரங்களில் ஒருவராகக் 2010 களின் முற்பகுதியில் கருதப்பட்டார்.

## ஆரம்ப வாழ்க்கை மற்றும் கல்வி

இவர் ஜூன் 6, 1986 அன்று சியோலில் பிறந்தார். இவர் இசை சார்பில் ஒரு தொழிலைத் தொடர உயர்நிலைப் பள்ளியை விட்டு வெளியேறினார். பின்னர் அவர் தனது உயர்நிலைப் பள்ளித் தேர்வில் தேர்ச்சி பெற்று கியோங்கி பல்கலைக்கழகத்தில் சேர்ந்தார். வேலையில் கவனம் செலுத்துவதற்காக பல்கலைக்கழகத்தை விட்டு வெளியேறிய பிறகு, இவர் 2011 இல் மேடை தயாரிப்பு மேலாண்மை படிப்பதற்காக சுங்வூன் பல்கலைக்கழகத்தில் இணைந்தார்.

## தனிப்பட்ட வாழ்க்கை

கிம்மின் முதல் மகன் 2015 இல் இவரது முன்னாள் காதலியுடன் பிறந்தது. பின்னர் பிப்ரவரி 27, 2022 அன்று ஒரு கச்சேரியின் போது, கிம் தனது பிரபலம் அல்லாத காதலியுடன் தனது திருமணத்தை அறிவித்தார். பின்னர், கிம்மின் நிறுவனம் செய்தியை உறுதிப்படுத்தியது.

இவரது நிறுவனத்தின்படி, இவர்கள் திருமண விழா நடத்தாமல், தங்கள் திருமணத்தைத் தொடர்ந்தனர். ஜூலை 21, 2022 அன்று, கிம்மின் மனைவி கர்ப்பமாக இருப்பதை அவர்களின் நிறுவனம் உறுதி செய்தது. பின்னர் இவரது இரண்டாவது மகன் ஜூலை 29, 2022 அன்று பிறந்தார்.

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் கிம் கியுன் யுங்